Author: Bobi
Last saved by: Goran Stojic

KUVARI SA HILANDARA POSETILI NIŠ
„Mananstirska trpeza“ u decembru

 Nišlije će imati priliku da probaju nesvakidašnje ukuse sa manastirske trpeze iz Hilandara na prezentaciji 7. decembra, najavio je juče Panajotis Zaharopulos, komercijalni menadžer manastira Hilandar.
 On nije želeo da otkriva recepte manastirskih jela.
 „Recepti se mogu probati, ali ne i čuti. Uglavnom, kuhinja Hilandara bazira se na ribi, morskim plodovima i povrću, bez mesa. Ovde smo da bi utvrdili mogućnosti organizovanja gala-večere u Nišu, koja će biti bazirana na četiri jela, uz koje ćemo dodati roze i crveno vino sa Hilandara“, rekao je Zaharopulos, sa kojim je Niš posetio i Hristos Gremos, glavni kuvar srpskog manastira na Svetoj gori.
 Gosti iz Grčke naglasili su da će promocija hilandarskih jela biti prvo održana u Nišu, a nakon toga i u Beogradu.
 Iz turističke organizacije Niša najavljeni događaj u decembru vide kao još jednu potvrdu saradnje sa prijateljima iz Grčke.
 „Niš inače ima saradnju sa više gradova u Grčkoj, ne samo turističku, već i bratsku. A sada smo u prilici da sarađujemo i sa Hilandarom, da se promovišu njihovi recepti i vina. Ovo je bratska, duhovna saradnja dobra za obe strane“, naveo je Uroš Parlić, direktor Turističke organizacije Niša, napominjući da će prezentacija u decembru sadržati i humanitarni aspekt.
                                           O.M.
LEG:PRILIKA ZA RAZVIJANJE SARADNJE SA HILANDAROM:promocija posebnih jela i vina u decembru
(Projekat „Nišlije se uključuju u odlučivanje“ sufinansiran iz budžeta grada Niša)